KOMISIJOS REGLAMENTAS (EB) Nr. 1570/2005
2005 m. rugsėjo 27 d.
pataisantis Reglamentą (EB) Nr. 2104/2004, nustatantį išsamias Tarybos reglamento (EB) Nr. 639/2004 dėl atokiausiuose Bendrijos regionuose registruoto žvejybos laivyno valdymo įgyvendinimo taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2002 m. gruodžio 20 d. Tarybos reglamentą (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką (1), ypač į jo 11 straipsnio 5 dalį,
atsižvelgdama į 2004 m. kovo 30 d. Tarybos reglamentą (EB) Nr. 639/2004 dėl atokiausiuose Bendrijos regionuose registruoto žvejybos laivyno valdymo (2), ypač į jo 1 straipsnio 2 dalį ir 4 straipsnio 3 dalį,
kadangi:
(1)
Komisijos reglamente (EB) Nr. 2104/2004 (3) nustatytos išsamios atokiausiuose Bendrijos regionuose registruoto žvejybos laivyno valdymo įgyvendinimo taisyklės, galiojančios iki 2006 m. gruodžio 31 d., taip pat visų pirma jame nustatyti specialūs atskaitos lygiai atskiram laivyno segmentui kiekviename Prancūzijos, Portugalijos ir Ispanijos atokiausiame regione.
(2)
Reglamento (EB) Nr. 2140/2004 priede Prancūzijos Reuniono regiono dviejų laivyno segmentų pavadinimai yra neteisingi ir turėtų būti ištaisyti. Šis pataisymas turėtų būti taikomas atgaline data ir nepakenks ūkio subjektams.
(3)
Šiame reglamente numatytos priemonės atitinka Žuvininkystės ir akvakultūros vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2104/2004 priedas pakeičiamas šio reglamento priede išdėstytu tekstu.
2 straipsnis
Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
Jis taikomas nuo 2003 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. rugsėjo 27 d.